Národná rada Slovenskej republiky
___________________________________________________________________
VIII. volebné  obdobie

Číslo: CRD – 373/2022

772a

S p o l o č n á   s p r á v a

výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Protokolom z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996 (tlač 772)

I.

Predseda Národnej rady Slovenskej republiky rozhodnutím č. 925 zo 17. februára 2022 pridelil návrh na prerokovanie: 

Ústavnoprávnemu výboru Národnej rady Slovenskej republiky a
Výboru Národnej rady Slovenskej republiky pre hospodárske záležitosti.

Za gestorský výbor určil Výbor Národnej rady Slovenskej republiky pre hospodárske záležitosti.

II.

Ústavnoprávny výbor Národnej rady Slovenskej republiky o návrhu rokoval               9. marca 2022 a neprijal uznesenie, keďže návrh uznesenia nezískal súhlas nadpolovičnej väčšiny všetkých poslancov podľa čl.  84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996  Z.  z. o  rokovacom poriadku Národnej rady Slovenskej republiky v znení neskorších predpisov.
Výbor Národnej rady Slovenskej republiky pre hospodárske záležitosti o návrhu rokoval 10. marca 2022 a neprijal uznesenie, keďže návrh uznesenia nezískal súhlas nadpolovičnej väčšiny všetkých poslancov podľa čl.  84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996  Z.  z. o  rokovacom poriadku Národnej rady Slovenskej republiky v znení neskorších predpisov.

III.

Gestorský výbor odporúča Národnej rade Slovenskej republiky  

podľa čl. 86 písm. d) Ústavy Slovenskej republiky 

vysloviť súhlas

s Protokolom z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996  a 

rozhodnúť, 

že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi.  

Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Protokolom z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996 (tlač 772a), vrátane návrhu uznesenia Národnej rady Slovenskej republiky, bola schválená uznesením gestorského výboru č. 289 z 15. septembra 2022. 

Týmto uznesením výbor zároveň poveril spoločného spravodajcu Petra Vonsa, aby informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky.

Bratislava 15. marca 2022

Peter K r e m s k ý, v.r. 
 predseda Výboru NR SR 
pre hospodárske záležitosti

Príloha k spoločnej správe výborov
(tlač 772a)                                                                                     

N á v r h

 číslo............

Uznesenie 
Národnej rady Slovenskej republiky
z ............

k návrhu na vyslovenie súhlasu Národnej rady Slovenskej republiky s Protokolom z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996 
___________________________________________________________________________

Národná rada Slovenskej republiky

podľa čl. 86 písm. d) Ústavy Slovenskej republiky 

A.	vyslovuje súhlas

s Protokolom z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996, 

B.	rozhodla, že

ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi.